Az Index 4 csöves fan-coil légkondikkal, 20 fokos irodákból aggódik a klímaváltozásért

Az Index irodáját akkora légkondicionálók hűtik, amelyek önmagukban több szén-dioxid előállításáért felelnek, mint egy komplett kistelepülés – írja fotókkal dokumentálva a Tűzfalcsoport blogja. Emlékeztetnek, hogy miközben a balliberális portál fennhangon aggódik a klímaváltozásért, a saját komfortérzetüket mégis fontosabbnak tartják, mint a bolygót. Óriási klímarendszerüknek köszönhetően a nyári 30-35 fokos hőségben is kellemes 20-22 fokos szerkesztőségben és irodáikban védték a környezetet.

A blog úgy fogalmaz, hogy a klíma-apokalipszis első számú hazai hírnökeit nem zavarja az a sok környezetszennyező „áramtemető” az irodaházuk tetején, és élvezik, amikor a tárgyalóik álmennyezetéről kellemes hűvös levegőt fújnak a 4 csöves fan-coil légkondicionálók, amelyek olyan kényelmi berendezések, amely nagymértékben felelősek a klímaváltozásért. A Tűzfalcsoport le is videózta a portál új szerkesztőségi épületének tetőszerkezetét, ahol több kilowattos klímaberendezések kaptak helyet.

Megjegyzik, hogy Magyarország talán leginkább környezetszennyező hírportálja csatlakozott a Covering Climate Now nemzetközi médiaegyüttműködési konglomerátumhoz, amely nem meglepő módon a klímavédelem mellett a migránssimogatással is foglakozik.

Forrás: Tűzfalcsoport; Vezető kép: Tűzfalcsoport